
Prome Minister Evelvn Wever-Croes: 


APELACION NA TUR CIUDADANO DI ARUBA 
PA ATENE NA E REGLANAN Y REALISA CU E 
SITUACION TA HOPI SERIO 


“Gobierno di Aruba ta bay actua cu man duro cu tur cu no 
ta atene na regla” 


Den conferencia di prensa di Gobierno di Aruba y Crisis Team 
pa atende cu Corona Virus, Prome Minister Evelyn Wever- 
Croes a enfatisa e importancia pa tur ciudadano di Aruba atene 
na e reglanan y realisa cu e situacion ta hopi serio na Aruba 
y mundialmente y ta hunto so nos por sali exitosamente di e 
crisis aki tambe. 


Aruba a scoge pa e strategia di test agresivo. Te cu dialuna 
tawata tin 16528 test haci. Esaki ta pone cu bo no por compara 
Aruba su strategia gewoon asina cu otro paisnan pasobra e ta 
diferente. 


Corsou por ehempel tin mas o menos 2000 test haci y Boneiro 
tin mas o menos 500 test haci. Strategia di Aruba tawata 
desde principio di no test pa loco pero si agresivo pa asina 
nos por haña e virus mas trempan. Claro ora bo ta test hopi bo 
ta haña mas caso y ta p'esey nos total ta mas halto. Nos no 
por simplemente compara Aruba cu demas otro pais. Apesar 
cu nos strategia ta di busca e virus mas trempan, keto bay 
e cifranan na Aruba ta hopi halto y no ta bahando suficiente 
manera desea. Esaki ta un strategia cu a prepara pa atende y 
awor a bira tempo pa nos cuminsa mira e resultandonan di e 
decisionnan cu nos a tuma 2 siman pasa. 


Prome Minister a duna di conoce cu pa no pone mucho peso 
riba especialmente cuido intensivo pero en general e cuido 
medico, mester a tuma mas medida. E prome medida tin di 
haber cu enseñansa na unda a dicidi di pospone e habrimento 
di scol pa alumnonan cu 2 siman mas pa asina por sigui evalua. 


Pa loke ta trata e bida nocturno, bar y clubnan nocturno, ta 
constata cu e riesgo berdad ta grandi. E tawata grandi pasobra 


nan tawata Fuente grandi di contagio y ainda tin hende cu ta 
purba di ta creativo di purba cambia reglanan y bin cu otro 
scenario. Gobierno di Aruba ta bay actua cu man duro cu tur 
esnan cu di un manera of otro ta purba di desvia di e regla aki. 


*Mi kier haci un apelacion na e ciudadanonan di nos pais y no 
na e doñonan di bar of di e establecimentonan aki pero. Si abo 
ta bay un caminda cu bo ta mira cu nan no ta ateniendo nan 
mes of tene cuenta cu loke ta trata e reglanan aki, porfabor 
sali di eynan mesora. Si bo ta drenta un establecimento cu no 
ta tene cuenta cu e regla y cu ta dispuesto na contagia abo of 
pone bo na riesgo, bira lomba y bay inmediatamente y saca 
potret si bo kier, manda un email na cumpli@crisis.aw pa nos 
bay controla y cera e luga ey cu no ta cumpli cu regla. 


Mi ta haci un apelacion na cada ciudadano di Aruba pa yuda 
nos controla pa asina nos por cumpli na mira cu tur hende 
ta cumpli cu e reglanan. Na e doñonan di establecimentonan, 
esaki no ta momento pa ta creativo pa lock hende pa bin bishita 
bo. Esaki ta momento pa uza nos tino, nos huicio pasobra loke 
a pasa na Aruba den e ultimo dos a tres simannan aki no por 
bolbe ripiti. 


E situacion ta serio. A caso bo kier pa ora morto cay e ora bo ta 
tume na serio? Acaso bo kier tume na serio ora morto cay den 
bo cas? Na e momentonan aki nos tin 16 hende den hospital di 
cual 3 ta den cuido intensivo. Morto ta bay cay y abo ta dicidi 
awor si bo kier pa morto cay den bo cas si of no. Y por fabor 
si bo no tin sintoma no sali riba caya busc'e y si bo tin sintoma 
no sali riba caya bay parti'e”, tawata palabranan profundo cu 
Prome Minister Evelyn Wever-Croes a expresa. 

Reflexion: 
Prome Minister Evelyn Wever-Croes: 
No ban daña e nomber di Aruba cu negativismo 


BAN PONE ARUBA PROME 


Yudando otro nos ta bay padilanti y sali di e crisis aki 

















Manera ma bisa na mas di un ocasion no ta e pais di mas grandi 
of mas poderoso of rico ta esun cu ta bay logra combati e crisis 
di corona sino e pais mas disciplina. Y awe nos kier pa bo ta 
disciplina y pa bo sigui e reglanan. Nan no ta traha pa molestia 
bo. Nos no ta pidi bo keda paden mas tanto posibel pa bo sinti 
bo mes cera sino pasobra paden bo ta safe, paden bo famia 
ta safe”, Prome Minister a enfatisa durante e Conferencia di 
prensa di Gobierno di Aruba y Crisis Team dialuna anochi. 


Pero un otro enfasis hopi importante cu Prome Minister Evelyn 
Wever-Croes papia di dje ta pueblo keda positivo y no bringa 
cu otro of sembra panico den temponan manera awo, cu nos 
ta pasando den e pio crisis cu Aruba a yega di conoce. 


“Mi a ripara cu na Aruba den e ultimo dianan aki tin hopi 
negativiso y esaki no ta bon. Riba un nivel personal, ora un 
hende ta hopi negativo esaki por hasi'e daño. E por haci daño 
den su salud, den su relacionnan. E ta stroba di por desaroya 
como hende. Pa un pais esaki ta mescos. Ora su hendenan ta 
hopi negativo tampoco ta bon pasobra esey ta daña e nomber 
di e pais. E negativismo aki ta daña e nomber di Aruba. E 
nomber di Aruba ta algo cu tur nos hendenan a traha hopi duro 
pa a logra pa e ta asina halto. No ban dañe cu negativismo. 


Loke mi ta pidi ta pa boso yuda nos di ta mas positivo, no kibra 
otro. No paga e luz di un otro pa di bo por briya mas hopi. Tin 
luga y tempo den universo pa nos tur por briya nos luz. Pues 
cende bo luz y yuda otronan rond di bo pa nan tambe por 
cende di nan y briya nan caminda pa nos por ta mas positivo 
na Aruba. 


No comparti noticianan cu por daña e imagen di Aruba, sigur 


no cosnan politico. Laga nos no lubida cu otro aña tin eleccion 
y tempo suficiente pa hopi politica pero awor laga nos pone e 
diferencia politiconan un banda y concentra riba Aruba. Ban 
pone Aruba prome y percura p'e positivismo aki por reina na 
Aruba y asina atrae cosnan mas positivo. Paso cu pensamento 
positivo bo ta atrea cosnan positivo. 


Nos ningun a pidi pa e crisis di Covid, pero e tey. Y awor kico 
nos ta bay haci? Nos ta bay caba cu otro? Nos ta bay sembra 
panico? Sembra odio? Nos ta bay comparti tur sorto di Fake 
News cu pasa pa daña nomber di Aruba? Of nos ta bay yuda 
otro pa nos bay padilanti y sali di e crisis aki? 


Mi lo kier invita boso tur, irespecto e diferencianan cu por tin, e 
diferencianan politico, di rasa of religion of ki otro diferencia por 
tin. Aworaki ban pone esey un banda, ban pensa riba Aruba y 
ban pone Aruba prome. 

Argumento di POR pa 
5U VEREDICTO 

















Lui PI 
Dialuna 17 di augustus 2020 Minister di Desaroyo Teritorial, 
Infrastructura y Medio Ambiente Marisol Lopez - Tromp 
a entrega un carta na Parlamento di Aruba relaciona cu 
e veredicto cu Corte a duna den e caso di Aruba Offroad 
Foundation contra Pais Aruba. Manera ta conoci, e veredicto a 
sali na fabor di nos medio ambiente, flora y fauna. E veredicto 
aki tambe ta di importancia relaciona cu e reunion publico cu a 
tuma lugar dia 31 di juli ultimo cu tabatin como meta pa retira 
Minister Marisol Lopez - Tromp. 





Minister di Husticia a bisa den prensa cu Minister Lopez 
- Tromp lo ta mete den cartera di otro ministernan. Minister 
Bikker tabata kier a kibra e maneho di FPNA y laga tur 
UTV y ATV keda core den Parke sin tene cuenta cu leynan 
internacional di medio ambiente. Den e veredicto Corte ta 


pidi retiro ta infunda 





mustra claramente cu ta FPNA ta dicidi over di su maneho ya 
cu FPNA tin e autoridad exclusivo pa tuma decisionnan cu ta 
regarda e maneho di e Parke, pues ta nan so por dicidi si ta 
laga UTV's y ATV's drenta e parke y core riba e caminda of no 
y asta no mester pidi autorisacion di KPA ni DOW tampoco. Y 
esaki ta ancra den e landsbesluit Arikok. E unico papel cu e 
mandatario di Infrastructura y Medio Ambiente ta desplega ta 
esun di salvaguardia nos Medio Ambiente. 


Ta di lamenta cu e Minister di Husticia y e Fraccion di POR kier 
uza e situacion di Parke Arikok como un di e puntonan pa exigi 
retiro di Minister Lopez - Tromp. Contrario na loke e fraccion di 
POR y Minister di Husticia Andin Bikker a trece dilanti, ningun 
momento Minister Lopez - Tromp a mete den cartera di e 
Minister di Husticia of Minister di Transporte. FPNA ta e unico 
cu ta tuma desicionnan riba e maneho di e Parke. 


Pa conclui por bisa cu e Fraccion di POR nunca por a uza 
e argumento aki pa retira Minister Lopez - Tromp for di su 
funccion ya cu asta Corte su veredicto a duna Minister rason 
riba loke el a bin ta splica su colega pa basta tempo caba, esta 
cu e no por mete den e maneho di FPNA. 








Sintonisa 
CONFERENCIA DI PRENSA 


DI 


f 

Departamento di Salud Publico: 


E SIGUIENTE SIMANNAN ARUBA LO TUMA 
NOTA DI E CONSECUENCIA REAL DI E 
BROTE DEN “HOTZONE” 


Ayera 17 di augustus tawata net 2 siman pasa cu Aruba a keda 
confronta cu e brote cu a inicia den Hotzone. 


Na inicio di e brote aki esnan mas afecta a varia entre edadnan 
di 25 pa 44 aña. Debi na e edad hoben di e grupo aki, poco ta 
esnan cu a bira hopi malo y a keda interna den hospital. 


Awor despues di 2 siman, manera a ser anticipa, e virus a 
wordo hiba cas cerca mama, tata, wela y otronan den cas. 
Den e dianan cu a pasa mayoria di esnan cu ta presentando 
sintoma ta di edad mas halto cu e consecuencia cu e grupo aki 
si por bira hopi malo y keda interna den hospital. 


Den e simannan cu ta sigui, Aruba lo bay tuma nota di 
mas casonan di ingreso den hospital y no ta descarta cu 
lamentablemente nos por bay registra casonan di fayecimento, 
apesar di tur e esfuersonan haci. 


Pa por sigui indentifica trempan esnan positivo y isolanan, lo 
continua cu e maneho actual di test mas hopi posibel tur esnan 
cu tin sintoma. Esnan cu ta biba bou di e mesun dak cu un 
caso positivo tin cu bay den cuarentena obligatorio pa 7 dia 
despues di 7 dia ta recomenda pa e persona keda 7 dia mas 
door di tuma vakantie of yega na areglo cu doño di trabou, pa 
por completa 14. Esaki ta e maneho pa trata na evita cu e virus 
ta sigui plama riba nos isla sin cu nos profesionalnan tin bista 
riba e transmision. 


Ta importante pa e persona positivo y su famia haci tur posibel 
pa trata na evita e transmision den cas, esaki door di sigui 
tur instruccion di higiena y uzo di mondmasker - tapa boca 
regularmente. 


Un familiar den cas ta haya e prome 7 dianan di cuarentena 
obligatorio pa vigila si e ta desaroya sintoma, si sintoma 
aparece e familiar mester tuma contacto cu su dokter di cas 
pa por test pa Covid-19. Despues di e prome 7 dianan ta sigui 
recomenda pa keda den quarentena boluntario y sigui monitor 
pa sintoma. Di e forma aki ta evita pa e virus sigui plama. 


Update di awe ta informa; 

Positivo 84 caso a bin aserca, 

recupera 65 caso, pues 19 caso activo nobo. 

Total di test haci ayera 391. 

Den hospital te na e momento aki tin 18 persona "opgenomen" 
di cual 2 ta den cuido intensivo. Edad minimo di es den hospital 
ta 29 y edad maximo ta 85. 














VA a 
DVG 


Isola bo mes. No sali for di cas te ora 
DVG duna bo permiso. Mantene 
distancia for di otro persona den cas. 


Controla bo sintomanan. Pa 
keintura, bebe Paracetamol. Si bo 
desaroya problema pa hala rosea, 
yama bo dokter di cas mes ora. 


2 


a 
Sosega y hidrata bo mes bon. 
MM Drumi den cama separa, si por 
den camber separa. Haci baño 
— bonlimpidespuesdiuze. 





a Tapa bon ora di tosa/nister. No 
Vs comparti niun articulo. Evita 


tur tipo di contacto cu persona. 
4 


Laba bo man cada3 ora durante 
20 sec. cu awa, habon y uza hand 
sanitizer cu minimo 60% alcohol. 





mas informacion 








MINISTER XIOMARA MADURO 


MINISTER di Finansa, Asuntonan Economico y Cultura 

Don't miss this opportunity, register for free! 
Amazing Initiative: 


BAN YUDA NOS COMERCIANTENAN LOCAL 






È ST| 


|| FA 
ActionCOACH Aruba y PRESS PLAY conhuntamente 
cu Departamento di Asuntonan Economico (DEZHI), ta 
lansa e campafia: “We're Open For Business” Campaign. 
COMPLETAMENTE GRATIS!! 


E meta primordial di e business community campaign “We're 
Open For Business” ta pa yuda stimula e economia enfoca 
riba e companianan chikito y mediano local. 


E idea di e campaña ta cu nos lo haci entrevista cu diferente 
doñonan di compania pa asina nan por presenta nan servicio y 
con nan a adapta durante e pandemia pa sigi sirbi e comunidad. 
Asina tambe por conoce e storianan y experiencianan di e 
diferente companianan y yuda otro compianan cu ta pasando 
den e mesun situacion tambe logra tin exito. Esakinan lo wordo 
publica riba social media y durante noticia na Tele Aruba” 


E team di “We're Open For Business” lo start cu 100 compania 
den e diferente barionan di Aruba y ta spera cu sigun e campaña 
ta desaroya su mes por aserca hopi mas compania. 


Bo kier forma parti di e campana aki y aporta na bo mesun 
crecemento y di otro compañianan? 


Click aki pa registra bo compania: https://bit.ly/3igNI2P 
Pa mas informacion yama nos team na 730-6005 of 593-5246. 
Tambe por mail nos na bdamdutchcaribbean@actioncoach.com 


of pressplaydigitalaruba@gmail.com. 


Hunto nos lo logra! 
Ban yuda nos comerciantenan local! 





> 


ncoacH DEZHI € Press 


gi 

Censo2020 
“KIKO TA UN CENSO” 








Manera informa den prensa CBS, Oficina Central di Estadistica 
lo lansa videonan informativo relaciona cu censo 2020. E 
prome video ta cla y ta encera e tema “Kiko ta un Censo”. 


Censo ta un conteo general di poblacion y vivienda. Den otro 
palabra den un Censo nos ta conta tur hende cu ta bibando 


na Aruba riba un momento specifico. E Censo ta wordo teni 
según principionan y recomendacionnan di Nacionan Uni y ta 
wordo teni cada 10 ana. 


Na Aruba a cuminsa colecta data pa medio di un Censo oficial 
na aña 1960, pero prome cu esaki ya a tene un Censo na 
1908. Segun datonan di Archivo Nacional, e tempo ey a purba 
di haya un bista di e cantidad di hende cu ta biba na Aruba y 
tambe di nan propiedad. Muy particularmente a conta cabay, 
mula, burico, cabrito, porco y hasta ganzonan. 


E prome dos Censo cu a wordo organisa oficialmente na 
Aruba tabata conteonan general di poblacion. Desde aña 1972 
e Censo a bira un conteo general di poblacion y vivienda. 
Pues e aña aki, 2020, Oficina Central di Estadistica ta organiza 
e di 6 Censo oficial na Aruba. 


Sigui bishita y like e pagina: Central Bureau of Statistics Aruba 
y asina haya mas informacion y keda bon informa tocante 
Censo 2020, Pasobra Aruba ta conta riba BO! 








1 = 1000 persons 

GOBIERNO DI. 


{MINISTER DANGUI ODUBE 


MINISTER di Turismo, Salud y Deporte 

Minister Dangui Oduber: 


TA LAMENTA CU AVP KIER MANCHA 

INTEGRIDAD DI APA NV Y PORTS OF 

AMSTERDAM INTERNATIONAL DEN E 
PROYECTO DI PORTCITY 


E siman aki nos pora scucha ex agente policial y actual miembro 
di parlamento Robert Candelaria cu yen diinsinuacionaninfunda 
y sin base riba e proyecto di Portcity na waf. Nos ta lamenta 
cu netamente un ex agente policial cu na e momentonan aki 
ta defende corrupcion pasobra e no ta mester busca lew, e 
por wak links den parlamento Benny Sevinger cu Sl ta wordo 
investiga actualmente kier acusa of insinua cosnan pa danja y 
mancha e proyecto di Portcity. 


Ta bon pa enfatisa cu e proyecto aki ta un masterplan cu tin algun 
anja caba den pipeline. E proyecto aki ta wordo maneha pa 
Aruba Ports Authority conhuntamente cu Ports of Amsterdam. 
E ta un proyecto serio, integro y transparente. Banda di esaki 
tin ministerio di infrastructura y medio ambiente tambe ta den 
e proyecto hunto cu departamentonan DIP, kadaster y DOW. 


Na momento un miembro di parlamento di partido AVP kier 
mancha y susha un proyecto asina bunita ta di lamenta. 
No solamente e ta atacha e bon nomber di APA NV y su 
empleadonan sino tambe ta susha y cuestiona integridad di 
Ports of Amsterdam. 


Pa clarifica e informacion erroneo y incorrecto cu ta wordo 
duna minister Oduber kier a informa cu e terenonan na 
APA no a ni wordo midi ainda pa kadaster. Tambe tin algun 
tereno cu ainda mester wordo traspasa di gobierno pa APA. 
E ta un proceso largo cu ta tuma su tempo y nos tin pleno 
confianza den tur esnan cu ta liderando e proyecto aki. Te 
na e momento aki NINGUN percela a wordo duna na ningun 
grupo y pesey nos ta condena expresionan infunda di parti 
Candelaria y partido AVP. Nan kier busca tur manera pa susha 
y danja nomber di un proyecto cu lo demostra e diferencia den 
desaroyo na Aruba. Esaki lo a bira e promer proyecto cu lo 


bin cu solamente Boutique Hotels cu ta conforme maneho di 
ministerio di turismo. Tin henter un proceso transparente cu 
ta sordo encamina promer cu “gun” cualkier percela. Nos ta 
consiente cu tempo di AVP esaki tawata diferente y pesey e 
diferencia fundamental entre MEP y AVP. 


Apa NV tin un acuerdo cu Ports of Amsterdam cu porcierto 
gobierno di AVP a firma cu nan pa nan yuda maneha e proyecto 
di Portcity. Pa awe e mesun partido AVP bin cuestiona y susha 
nomber di Ports of Amsterdam ta condenabel y te hasta 
incomprendibel. 


Den MEP nos nos no a bai e mesun univesidad di corrupcion 
cu AVP a bai. Promer cu Candelaria acusa, insinua of purba 
atacha cualkier proyecto lo ta bon pa e splica y informa 
communidad riba e ultimo desaroyonan di e caso di avestruz 
di su colega Benny Sevinger. Na momento un ex polis ta 
defende corrupcion cual e ta haciendo den e caso di avestruz 
nos ta hopi lew di cas na e pais aki. Ta stranja nos hopi cu no 
tin ningun rueda di prensa of communicado pa duna nos un 
update di e caso aki. 


Un conseho pa Candelaria, ora bo kier papia di corrupcion, 
wak den bo partido AVP promer, percura pa tur miembro di 
parlamento ta clean y despues 'purba' acusa otro. 

CASONAN ACTIVO 


CORONAVIRUS 


17 AUG, 2020 COVID-19 

CASONAN GETEST TE CU 
17 AUG, 2020 COVID-19 

CASONAN NOBO 
1 - 17 AUG, 2020 


CORONAVIRUS 
co 








ENSEÑANSA 





SCOL TA KEDA CERA PA ALUMNONAN TE 


3 SEPTEMBER 2020 

EMAIL PA ENTREGA 


KEHO -COVID-19 





cumpli@crisis.aw 


en <: Di Aruba 
DvG ep “un 

UPDATE COVID-19 Da 
DIAMARS 18-8-2020 COVID-19 
CASONAN CORONA VIRUS ARUBA SAS 
TOTAL SPA NO RESIDENTE 
SITIVO | 1205 1175 30 
NEGATIVO 15714 - n 
i TIVO | 924 908 16 
RECUPERA 277 263 14 
GEM 16919 - - 


GETEST NA AIRPORT 7919 = = 
DVG Gobierno di A... a 


TA 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACIÓN REAL 2021 


Aruba a conoce e aña aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ('voorsteller'). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion Real Aruba ta enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ev ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di “Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui ma nos comunidad 
mediante trabou boluntario y personanan cu ta destaca 
realmente den nantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

